Joniškis (Molėtai)

Joniškis – miestelis Molėtų rajono savivaldybės pietryčiuose, 12 km į šiaurės vakarus nuo Pabradės, prie kelio , Arino ežero vakariniame krante, prie Asvejos regioninio parko. Seniūnijos ir seniūnaitijos centras. Miestelis linijinio plano. Medinė Joniškio Šv. apaštalo Jokūbo bažnyčia pastatyta XVIII a. pradžioje; saugomi barokiniai XVIII a. antros pusės vargonai. Stovi Lietuvos nepriklausomybės dešimtmečio paminklas. Yra paštas (LT-33010).

Etimologija 

Joniškis – asmenvardinis vietovardis, priesagos -iškis vedinys iš asmenvardžio Jonas.

Istorija 

Joniškis minimas nuo XVII a. vidurio. XVIII a. pradžioje priklausė jėzuitams, kurie čia pastatydino bažnyčią. XVIII a. pabaigoje veikė parapinė mokykla, atkurta 1819 m., 1924 m. įkurta pradžios mokykla, nuo 1959 m. vidurinė mokykla. XIX a. pabaigoje Joniškis – Vilniaus apskrities miestelis, valsčiaus centras.

1912 m. Joniškyje buvo teisiami lenkai, kurstę smurtauti ir patys smurtavę prieš viešai lietuviškai kalbančius asmenis. 1944 m. liepos–rugpjūčio mėn. vokiečių okupacinės administracijos nurodymu sušaudyta apie 100 gyventojų Joniškio žydų, jie užkasti dviejose kapavietėse. 1950–1993 m. Paąžuolių tarybinio ūkio centrinė gyvenvietė.

|}

Gyventojai

Šaltiniai